**GUVERNUL ROMÂNIEI**

****

**HOTĂRÂRE**

**pentru modificarea Hotărârii Guvernului nr. 379/2020 pentru aprobarea Metodologiei de ajustare a prețurilor în cadrul devizelor generale aferente proiectelor de infrastructură publică finanțate prin Programul Operațional Infrastructură Mare 2014-2020**

  În temeiul art. 108 din Constituţia României, republicată,

  Guvernul României adoptă prezenta hotărâre:

**Articol unic**– HotărâreaGuvernului nr. 379/2020 pentru aprobarea Metodologiei de ajustare a prețurilor în cadrul devizelor generale aferente proiectelor de infrastructură publică finanțate prin Programul Operațional Infrastructură Mare 2014-2020, publicată în Monitorul Oficial al României, Partea I, nr. 387 din 13 mai 2020, se modifică după cum urmează:

**1.** La articolul 2,alineatul (1) se modifică şiva avea următorul cuprins:

**,,**(1) În termen de maximum doi ani de la data intrării în vigoare a prezentei hotărâri, beneficiarii pot solicita documentat Autorităţii de management pentru Programul operaţional Infrastructură mare/Organismului intermediar pentru transport, după caz, majorarea valorii totale eligibile a contractelor/deciziilor de finanţare sau majorarea valorii totale eligibile a ordinelor de finanţare în vederea asigurării ajustărilor de preţ, cu respectarea dispoziţiilor art. 12 alin. (1) lit. b) din Ordonanţa de urgenţă a Guvernului nr. 40/2015 privind gestionarea financiară a fondurilor europene pentru perioada de programare 2014-2020, aprobată cu modificări şi completări prin Legea nr. 105/2016, cu modificările şi completările ulterioare.”

**2.** Articolul 4 din anexă se modifică şi va avea următorul cuprins:

,, Art.4 Ajustarea preţurilor în cadrul devizelor generale aferente proiectelor de infrastructură publică finanţate prin Programul operaţional Infrastructură mare 2014-2020 se realizează potrivit prevederilor prezentului capitol pentru proiectele ce îndeplinesc în mod cumulativ următoarele condiţii:

  a) obiectul principal al proiectului este reprezentat de investiţii realizate prin contracte de achiziţie publică/sectorială de lucrări;

  b) contractul/decizia de finanţare aferent/aferentă proiectului este bazat/ă pe un deviz general elaborat pe baza preţurilor utilizate până în anul 2017 inclusiv;

  c) valoarea contractelor de achiziţie publică/sectorială semnate reprezintă sub 25% din valoarea totală a proiectului sau valoarea plăţilor efectuate de către Autoritatea de Management pentru Programul operaţional Infrastructură mare 2014-2020, aferente contractelor de lucrări, reprezintă sub 15% din valoarea totală a proiectului la 31 decembrie 2019.”

**3.** Articolul 10 din anexă se modifică şi va avea următorul cuprins:

  ”Art.10 Ajustarea preţurilor în cadrul devizelor generale aferente proiectelor de infrastructură publică finanţate prin Programul operaţional Infrastructură mare 2014-2020 se realizează potrivit prevederilor prezentului capitol pentru proiectele ce îndeplinesc în mod obligatoriu condiţia prevăzută la lit. a) şi cel puţin una dintre condiţiile prevăzute la lit. b) şi c):  
  a) obiectul principal al proiectului este reprezentat de investiţii realizate prin contracte de achiziţie publică/sectorială de lucrări;

  b) contractul/decizia de finanţare aferent/aferentă proiectului este bazat/ă pe un deviz general elaborat pe baza preţurilor utilizate începând cu anul 2018;  
  c) valoarea contractelor semnate reprezintă peste 25% din valoarea totală a proiectului sau valoarea plăţilor efectuate de către Autoritatea de Management pentru Programul operaţional Infrastructură mare 2014-2020, aferente contractelor de lucrări, reprezintă peste 15% din valoarea totală a proiectului la 31 decembrie 2019.”

**PRIM-MINISTRU,**

**FLORIN- VASILE CÎȚU**